רעידת האדמה באפגניסטן (2022)

רעידת האדמה באפגניסטן (2022) התרחשה ב-22 ביוני 2022 בעוצמה של 6.2 בסולם מגניטודה לפי מומנט. הרעידה פגעה בעיקר בקו שבין אפגניסטן לפקיסטן.

הרעידה הורגשה גם בחלקים הדרומיים של הודו, בבירת פקיסטן אסלאמאבאד ובמזרח מחוז פנג'אב. כמה גורמים הובילו למספר רב של נפגעים, כשבעקבות רעידת האדמה נהרגו לפחות 1,193 אנשים ונפצעו כ-3,025 נוספים.

== הרעידה ==
רעידת האדמה הייתה תוצאה של העתק רדוד. תחילה דווח כאירוע בעוצמה 6.1 על ידי ה־USGS בעומק של 51 קילומטרים. המכון הגאולוגי של ארצות הברית אמר שהוא התרחש לאורך שבר שמאלי־צדדי בצפון־מזרח או בשבר ימין־צדדי בצפון־מערב. מצפה GEOSCOPE דיווח על רעידת האדמה בעוצמה של 6.2 Mw בעומק של 6 ק"מ (3.7 מייל).

רעידת האדמה נרשמה בעוצמה של 6.1 ופגעה באזור באישון לילה, בשעה שרוב האוכלוסייה ישנה, דבר שהביא למספר הנפגעים הגדול. הרעידה הורגשה לאורך גבול אפגניסטן-פקיסטן וכן בבירה קאבול, אך שם לא נגרם נזק משמעותי ולא דווח על נפגעים.<ref name=":0"></ref>

== נפגעים ==
=== אפגניסטן ===
גורמים רשמיים אישרו כי רעידת אדמה גרמה ללפחות 1,000 הרוגים וליותר מ־1,500 פצועים. זוהי רעידת האדמה הקטלנית ביותר באפגניסטן מזה למעלה מ־20 שנה.<ref></ref> שיטות בנייה גרועות וחומרי בניין לא איכותיים תרמו למספר ההרוגים הגבוה. סיימולוג של USGS אמר כי רעידת האדמה הייתה הרסנית בשל עומק המיקוד הרדוד שלה ומוקד הרעש שלה באזור צפוף ומאוכלס, בעל סיכון למפולות, שבו מבנים לא נבנו לעמוד בפני רעידות כאלו.

בתחילה, סוכנות הידיעות באחטר דיווחה על סך של 280 מקרי מוות, 100 בפכתיא. גם מפולות אדמה התרחשו, אשר קברו או הרסו בתים במחוז חוסט. על פי אתר EMSC, הרעידה הורגשה גם במרחק של יותר מ־500 ק"מ על ידי לפחות 119 מיליון אנשים.<ref></ref>

מאוחר יותר טיפסו מספרי ההרוגים אל למעלה מ־1,500 ולמעלה מ־2,000 פצועים.

בכפר אחד מתו 17 בני משפחה כשביתם התמוטט, כשרק אחד מהם נותר בחיים. במחוז גאיין שבמחוז פקטיקה נהרסו כ-1,800 בתים, שהם 70% מבתי המחוז.<ref name=":1"></ref> במחוז חוסט, לפחות 600 בתים נהרסו כליל. מחוז ספרה של חוסט חווה אובדן של 40 תושבים, ו-95 נפצעו. בתים רבים שנבנו בעיקר מעץ ובוץ נחרבו כליל מתחת לאדמה.<ref></ref><ref></ref>

=== פקיסטן ===
רעידת האדמה לא גרמה לנזק נרחב בפקיסטן, אולם 43 אנשים מתו, לפי המחלקה המטאורולוגית של פקיסטן.<ref></ref>

ב-24 ביוני, התרחשה רעידה עוקבת במחוז גאיין, אפגניסטן, שבעקבותיה נהרגו 5 אנשים ו-11 נפצעו.<ref></ref>

== סיוע בינלאומי ==
הטליבאן, אשר השתלט על אפגניסטן באוגוסט 2021, כ-10 חודשים לפני הרעידה, ושילוב של חרם בין־לאומי יחד עם ניהול כושל של משאבי המדינה, הביא את אפגניסטן לקטסטרופה הומניטרית חסרת תקדים ולמחסור במוצרי יסוד ומזון. רעידת האדמה ואלפי חסרי הבית שיצרה החמירו את המשבר, בשעה שרוב מדינות העולם מסרבות להכיר בשלטון הטליבאן ולהעניק לו סיוע.<ref name=":0" />

משרד החוץ הסיני הביע את תנחומיו ואמר כי האומה מוכנה לספק סיוע חירום לאפגניסטן.<ref name=":1" /> גם הודו הביעה את תנחומיה. משרד החוץ אמר כי הודו "נשארת מחויבת לספק סיוע ותמיכה".<ref></ref> האפיפיור פרנציסקוס אמר שהוא מתפלל למען הקורבנות ופנה לעזרה.<ref></ref> בהצהרה של היועץ לביטחון לאומי של ארצות הברית, ג'ייק סאליבן אמר כי ארצות הברית תהיה מחויבת לתמוך בתושבי אפגניסטן.<ref name=":2"></ref> הנשיא ג'ו ביידן מינה את הסוכנות האמריקנית לפיתוח בין-לאומי כדי להעריך את אפשרויות התגובה.<ref name=":2" /> דובר מחלקת המדינה של ארצות הברית, נד פרייס, אמר כי ארצות הברית תהיה פתוחה לדיון אך לא קיבלה פניות כלשהן מהטליבאן.<ref></ref> סייאי קיהארה, סגן שר הקבינט של יפן, אמר כי ממשלת יפן מתכננת לתאם את מאמצי הסיוע.<ref></ref> משרד החוץ של קוריאה הדרומית אמר כי יינתן סיוע הומניטרי בשווי מיליון דולר.<ref></ref>

==קישורים חיצוניים==

==הערות שוליים==

2022
קטגוריה:רעידות אדמה ב-2022
קטגוריה:אפגניסטן: היסטוריה